
DISSERTATIO  MEDICA 


INAUGU  RALIS, 

DE 

PUNCTURA. 


AUCTORE  ROWLAND  MORRIS  FAWCETT. 


Puncturam,  quae  in  dissectione  cadaverum 
elaborantibus  occurrit,  dissertationis  bujusce 
inauguralis  materiam  posui ; non  quia  spe- 
rarem me  rebus  paucis  jam  notis  aliquid 
novi  allaturum,  sed  ut  medicorum  de  hoc 
morbo  observationes,  et  curationes  ab  iisdem 
adhibitas  colligerem. 

Hanc  mihi  materiam  tractanti  duae  argu- 
mentandi rationes  patent:  licebit  vel  de 
Doctoris  Duncan  inflammatione  diffusa, 
cujus  inter  causas  puncturam  numerem,  dis- 

DE  PUNCTURA. 


serere ; vel  puncturam  pro  primario  morbo, 
cujus  sequela  sit  inflammatio  diflusa,  habere. 
Cum  in  commentatione  praestante  Doctoris 
Duncan^  continetur  quicquid  de  hac  re 
utile  est  et  cognitum,  dissertationem  de 
Punctura  in  medium  proferre  propono. 

Historias  accuratas  tot  casuum  quot  potui 
studiose  collegi  ; eorundemque  9rs^i$oc(Tug 
nempe  statum  cadaveris  secti,  vulneris  varie- 
tates, effectus  experieUtiae  variae  comparavi, 
et  hinc  curationem  idoneam  indicare  conatus 
sum. 

Notare  propono  quae  ad  historiam,  et  va- 
rietates vulneris  scalpello  inflicti;  ad  sympto- 
mata, causas,  et  terminationes  morbi  consec- 
tarii ; ejusdemque  ad  pathologiam,  diagno- 
sin, prognosin,  prophylaxin,  et  tractationem 
attinent. 


* Transactions  of  the  Medico- Chirurgical  Society  of 
Edinburgh,  1824. 

HISTORIA. 

De  Puncturae  historia  tacent  annales  me- 
dicinae pristini,  nec  apud  veteres  auctores 
ulla  ejus  mentio  facta  videtur,  cujus  rei  ex- 
planationem praebere  non  possum  ; veri- 
simile enim  est  Puncturam  in  dissectionibus 
veterum,  aeque  ac  in  nostris  usu  venisse. 
Nuper  tantum  ad  puncturam  animos  adhi- 
bere coeperunt  medici,  quod  aliter  facere 
non  potuerunt,  cum  multi  qui  spem  dede- 
rant sese  ad  summos  medicinae  honores  per- 
venturos, fato  praerepti  fuerint  immaturo. 

Historia  primi  casus,  quam  inveni  accu- 
rate narratam,*  A.  D.  1817  edita  est;  se- 
cundique, tertii,  et  quarti  A.  D.  1818, 
1819,  t eodemque  tempore  Doctor  Colles 


^ London  Medical  Repository,  Vol.  VII. 
t Dublin  Hospital  Reports,  1822,  VoL  IIL 

morbum  dicit  terribilem  et  novum  esse. 
Nullum  in  postero  anno  hujus  morbi  exem- 
plum reperio,  sed  septem  A.  D.  1821  obve- 
niebant,^ quorum  tres  fatales  erant.  Tribus 
posteris  annis  novem  accidebant,  quorum 
sex  exitium  afferebant.  Quare  bene  dici- 
tur morbus  terribilis  esse. 

De  morbi  hujus  novitate  non  tam  confi- 
denter dicam,  obiter  enim  notatur  ab  auc- 
toribus Richerand,  Majendie,  Bell, 
Shaw,  et  caeteris. 

Pauca  notatione  digna  sequelas  puncturae 
afficere  videntur.  Non  potest  fieri,  quin 
unusquisque  observet  casus  graves  in  thea- 
tris anatomicis  a Punctura  raro  accidere,  sed 
in  universum  sectionibus  pathologicis  paulo 
post  mortem.  E cadaveribus  viginti  et 
uno,  octodecim  non  humata  fuerant,  unum 
per  longum  tempus  conservatum  et  valde 
putrefactum  fuisse  dicitur;  hic  vero  aeger 


* Medico-Chirurgical  Trans,  of  Edinburgh,  1824. 

temperamenti  nervosi,  et  irritabilis  erat. 
Aliud  cadaver  subputridum  erat,  et  scro- 
pbulosum  fuisse  credebatur ; ultimique  con- 
ditio non  memoratur.  Ex  bis  nullus,  sed 
ex  reliquis  decem  fatales  erant.  Hinc  tuta- 
men anatomico  putrefactio  dare  videtur. 

Hujus  phenomenon  rationem  reddere  non 
possum,  praeterquam  mutationes  a putre- 
factione corpori  allatas.  In  boc  processu 
gas  ammoniacum  extricatur,  per  quod  non- 
ne possibile  est  ut  virus  (si  virus  est)  neu- 
trum fiat?  In  banc  sententiam  perducor 
propter  virtutes  ammoniae  statim  vulneri 
applicatae  collocatas.  In  bac  re  multum 
discrepat  Kicherand,  qui  dicit  effectus 
puncturae  dissectioni  cadaverum  accidere, 
quibus  putrefactio  multum  provecta  est.^ 
Huic  opinioni  etiam  favere  videtur  Domi- 
nus Shaw,  qui  praeveniri  affirmat  effectus 
puncturae  fatales,  si  modo  solutiones  anti- 


* Richeraisd  Nosographie  Chirurgicale,  T.  I. 

septicae  corpori  nondum  dissecto  sint  injec- 
tae. * 

Quinetiam  species  vulneris  nonnihil  ha- 
bet momenti.  In  omnibus  supra  memoratis 
exemplis  vulnus  vel  abrasio,  vel  levis  inci- 
sura, vel  punctura ; sed  in  nullis  vulnus  in- 
cisum erat.  Haemorrhagia  virus  diluens  aut 
removens  cur  hoc  fit  simplicem  rationem 
reddit. 

Anni  tempus  sequelas  puncturae  non  af- 
ficit, quae  omnibus  temporibus  evenire  vi- 
dentur. 

A nonnullis  dictum  est  morbum  quem 
obiit  mortuus  non  puncturam  afficere,  f 
Hoc  verum  esse  potest ; sed  certe  mihi  per- 
suadeo multum  pendere  gravitatem  morbi 
ex  epidemico  ingravescente  ; exempli  gratia, 


* Shaw’s  Manual  of  Anatomy.  Dictionaire  des 
Sciences  Med.  T.  42. 

f Richerand  et  Duncan.  Opera  sup.  citata. 

post  sectionem  mulierum  peritonitide  mor- 
tuarum ex  Punctura  inflammatio  frequens 
accidit.  Etenim  dicunt  Percy  et  Laurent 
periculum  horum  vulnerum  majus  fieri  ho- 
minibus, qui  animalia  ex  morbo  contagioso 
mortua  secant.* 

Malum  quoque  ex  animalibus  propaga- 
tur, cujus  exempla  duo  a Doctore  Duncan 
memorantur  f et  alia  memoriae  prodita  sunt. 

Membrana  cellularis,  et  vasa  absorbentia 
praecipue  Punctura  affici  videntur.  In  uno 
tantum  ex  multis  exemplis  venas  morbo  af- 
fectas esse  reperio.  J 

In  casu  vero  Doctoris  Pett,  ||  vasa  ab- 
sorbentia in  brachio  inflammata  persecari 


^ Dictionaire  des  Sciences  Med.  T.  42.  Mason 
Good’s  Study  of  Medicine,  T.  2. 
t Edinburgh  Medico- Chirurgical  Transactions. 

X Majendie. 

II  London  Medical  and  Physical  Journa],  T.  49. 

potuerunt ; et  in  nonnullis  aliis  tumebant 
glandulae  axillares,  atque  etiam  ad  suppu- 
rationem tendebant.  In  omnibus  vero  quae 
veniunt  in  mentem  exemplis,  sive  vasa  ab- 
sorbentia morbo  tenebantur,  seu  non  tene- 
bantur, ea  inflammationis  species  a Doctore 
Duncan  descripta,  et  ab  illo  inflammatio 
diflusa  vocata,  certe  observabatur. 


SYMPTOMATA. 

Hoc  in  morbo,  sicut  in  omnibus  a causa 
partem  aliquam  corporis  afficiente  ortis,  dis- 
tingui possunt  symptomata  quae  a parte 
affecta  profluunt,  ab  iis  quae  generalia  sunt. 
Horum  successio  alia  est  in  aliis  aegrotanti- 
bus. In  his  symptomata  partis  affectae  an- 
tecedunt iis  quae  generalia  sunt : in  illis  ve- 
ro invertitur  ordo.  In  aliis  videmus  affec- 
tione locali  partes  longe  distantes  laborare, 
intervallo  nunc  valente  nunc  morbo  labo- 
rante. Historiis  casuum^  multorum  exami- 
natis, exempla  harum  omnium  varietatum 

inveni.  Ordinem  symptomatum  usitatissi- 
mum narrabo ; eodem  que  tempore  unam-^ 
quamque  rem  dignam  notatu  memoraboi 

Post  paucas  ab  inflicto  vulnere  horas  sen- 
tit aeger  circa  plagam  pruritum,  interdum 
usque  ad  dolorem  auctum^  cum  parvo  ma- 
nus stupore.  Parte  examinata  Areola,  Puli- 
cum vestigiis  similis,*  et  plus  minusve  inten- 
sa circa  puncturam  conspicitur.  Accedunt 
lassitudo,  debilitas  et  animi  depressio,  quae 
symptomata  plerumque  morbo  generali 
praecurrunt.  Succedit  pyrexia,  saepissime 
typbodeSj  aegroto  brevi  tempore  debilitato  5 
viribus  multum  imminutis  ; pulsu  frequenti, 
et  calore  corporis  aucto.  Delirium  ortum  a 
debilitate  raro  continuum,  sed  paroxysmis 
crebris,  morbo  jam  recente,  obvenit.  In  ex-^ 
emplis  paucis  febris  synocha  est.  Morbum 
generalem  nonnunquam  comitatur  saepius 
sequitur,  quod  morbum  localem  secundum 


^ London'Medical  Repository,  sup.  cit. 

vocare  liceat.  Hic  praecipue  brachium,  pec- 
tus, vel  totum  latus  afficit.  E rubore  con- 
stat, ut  bene  praecipit  Doctor  Duncan,*  et 
distentu,  tumore  cum  aequabili  margine 
non  definito.  Laevis  tumor  est,  neque  ten- 
dit ad  Phlegmonem  formandum.  Explora- 
tus, quasi  humoris  per  membranam  cellula- 
rem effusi  speciem  exhibet.  Si  mature 
punctus  est,  manat  seri  sanguinei  portio  exi- 
gua. Dolor  crucians  est,  et  saepe  inflamma- 
tionis secundae  prima  dat  indicia.  Si  fatalis 
est  non  remittit  morbus ; continuatque  de- 
lirium cum  exacerbationibus  vespertinis, 
donec  morte  praematura  eripitur  aeger. 

Difficilia  investigatu  sunt  symptomata, 
utpote  multum  gravitate,  duratione,  et  or- 
dine variantia.  Nonnunquam  non  sentitur 
primaria  affectio  localis  priusquam  exquiri- 
tur.f  In  aliis  vero  casibus  prima  non  dis- 
tingui potest  ab  inflammatione  secunda, 


^ Edinburgh  Medico-Chirurgical  Transactions,  l824. 
f Ia  exemplo  Dom.  Dease.  Dublin  Hosp.  Bep. 

symptomatis  gradatim  auctis,  afFectuque 
puncturae  locali  usque  ad  brachium  et  latus 
pervadente.*  In  paucis  etiam  exemplis  vul- 
nera sanata  fuerant  antequam  subvenit  in- 
flammatio secunda.f 

Ex  historiis  quas  collegi,  haec  aflectio  in 
nonnullis  gangraenosa  erat ; in  aliis  videtur 
glandulosa  fuisse ; plerisque  vero  ea  quae 
Erysipelati  similis  est,  sed  quae  quibus- 
dam notis  a definitione  celeberrimi  Culleni 
ideo  diifert,  ut  a Doctore  Duncan  descripta 
fuit  et  ab  illo  inflammatio  diffusa  telae  cel- 
lulosae appelleta. 

Huic  morbo  accedunt  difficultas,  et  respi- 
rationis oppressio,  nonnunquam  laeso  orga- 
no ; sed  plerumque  actione  miisculomm 


* In  exemplo  Dom  S.  ^ ^ * Edinburgh  Medico- Chir, 
Transact. ; etiamqoe  Doctorum  Pett  et  Nevvby,  Lond» 
Med.  et  Phys,  Journal,  T,  50, 
t In  exemplo  A,  W.  Ed.  Med,  and  Surg.  Journal, 
July  1825, 

impedita.  In  casu  Doctoris  Pett  descri- 
bitur crepitus  Emphysemati  similis ; amisit- 
que  aeger  sensum  digiti  applicatione  caus- 
tici non  percepta. 

Quoniam  ergo  ita  variant  symptomata 
aliis  aliam  curandi  rationem  postulantibus, 
animadvertere  ea  studiose  oportebit. 

Aeque  ac  ordo  symptomatum  variat  in- 
tervallum inter  vulnus  acceptum,  accessio- 
nemque morbi  localis  et  generalis.  E casi- 
bus viginti  in  duobus  die  primo,  in  novem 
die  secundo,  in  septem  die  tertio,  et  in  duo- 
bus die  quarto  coorta  est  febris.  Unde  ma- 
nifestum est  febrem  secundo  vel  tertio  die 
accedere. 

Terminationes, — Terminationes  in  his,  ut 
in  aliis  vulneribus  pro  morbi  natura  diffe- 
runt. 

Prima  terminatio,  et  fortunate  frequen- 
tissima,  resolutio  est.  Quo  nomine  non  mo-? 

do  casus  comprehendi  volo,  in  quibus  vul- 
nus sine  molesti^  conglutinat ; sed  illos 
etiam  quibus  plaga  non  stati m sanatur,  sed 
vel  parvum  ichorem  effundit,  vel  exigua  pus- 
tula, vel  rubore  erythematico  levi  evadit ; 
integra  hominis  valetudine,  neque  inter- 
missis negotiis.  Haec  fausta  terminatio  non 
nisi  in  exemplis  morbi  levioribus  evenit ; nam 
in  nullis  quibus  aeger  in  morbum  generalem 
incidit  memoratam  esse  reperio.  Eventus 
puncturae  frequens  cum  sit,  dum  pauci 
casus  publicatione  digni  reperti  sunt,  abesse 
non  potest  quin  proportio  eorum  in  resolu- 
tione terminantium  permagna  sit. 

Secunda  terminatio  cujus  mentionem  fa- 
ciam, est  abscessus  formatio,  aut  propensio 
inflammationem  lymphae  effusione  circum- 
scribere. Sub  hoc  nomine  intelligi  volo 
abscessum  in  digito  brachiove  formatum, 
una  cum  febre  generali ; sed  morbo  non  ad 
latus  propagato,  cujus  exemplum  clarum  est 
casus  Domini  Burton  a Doctore  Duncan 
memoratus,  in  quo  affectio  ultra  partem  liga- 

tam  sese  non  producebat.  Non  tam  commu- 
nis est  haec  terminatio  quam  resolutio,  aut 
phlegmonae  propagatio : inflammatio  enim 
ad  abscessum  formandum  sufficiens  videtur 
sese  extendere  ad  alias  partes,  nisi  ut  in  casu 
citato  ab  aliqua  applicatione  locali  exprimi- 
tur. 

Terminatio  altera  est  ea  quae  maxime 
metuenda  est,  cum  propter  eventum  fre- 
quentem, tum  propter  malum  locale  pariter 
ac  generale  inde  enatum.  Suppurationem 
dico  diffusam  et  latam  a Doctore  Duncan 
notatam,  quae  per  metastasin  morbi  ad  te- 
lam cellulosam  brachii  et  lateris  cietur. 
Tela  cellulosa  ait  Beclard*  tenera  et  spon- 
giae similis  per  totum  corpus  extenditur, 
organumque  omne  circumdat,  ac  caeteris 
organis  adnectit  pariter  et  sejungit.  Inter 

ea  penetrat,  eodemque  modo  totam  fabri- 

\ 

cam  pervadit ; ipsaque  organizationis  prin- 
cipium, partem  omnis  materiae  organicae 
facit.  Consentiunt  omnes  auctores  hanc 


* Beclard  Anatomie  Generale, 

structuram  per  vasculosam  esse  ; necnon  iii 
morbis  partium  contiguarum  multum  im- 
plicari. Si  graves  sunt  effectus  Puncturae 
tela  cellulosa  aut  sola,  aut  una  cum  vasis 
absorbentibus  in  universum  afficitur.  Hac 
fabrica  affecta  inflammatio  sese  celeriter 
diffundit;  eandemque  vel  suppuratione, 
vel  gangraena  delet.  8i  ex  morbo  conva- 
lescit aeger,  nonn unquam  tela  cellulosa 
renovari  videtur  et  munera  partis  affec- 
tae redintegrantur.  In  aliis  vero  exemplis 
minus  fortunatis  ad  curam  perficiendam  na- 
tura non  valet ; et  textura  non  renovata, 
musculi  inter  sese  adhaerescunt,  et  organum 
plus  minusve  rigidum  evadit. 

Gangraena  et  sphacelus  etiamsi  minus 
frequentes,  tamen  inter  terminationes  morbi 
Puncturae  succedentis  numerari  possunt. 
In  casu  fatali  Doctoris  Pett  separatio  di- 
giti vulnerati  incepit. 

Quando  morbo  afficiuntur  vasa  absorben- 
tia desqu  amatione  generaliter  terminatur.  In 

plurimis  exemplis  dicitur  glandulas  axilla- 
res in  suppurationem  venisse ; corpus  autem 
dissectum,  nulla  hoc  contigisse  praebe- 
bat indicia  ; et  mihi  videtur  telam  cellulo- 
sam quae  glandulas  pervadit  solam  deleri, 
his  statu  plus  minusve  inflammato  manen-^ 
tibus.  Kevera  deplorandum  est  historiam 
Doctoris  Pett  nullam  huic  quaestioni  lu- 
cem afferre.  Systema  absorbens  manifesto 
in  morbo  erat,  sectionis  vero  narratio  ad  sta-^ 
tum  cordis  refert,  atque  brachii  mentio 
facta  non  est.  In  nonnullis  tamen  casibus 
Puncturae  et  vasorum  absorbentium  inflam- 
mationis a Paronychia  ortae,  in  quibus  vasa 
inflammata  vestigio  rubro  chordae  simili  per 
brachium  tendentis  agnoscebantur,  eMem 
semita  tendebat  desquamatio. 

Sub  hoc  capite  terminationes  nonnullas 
minus  frequentes  notare  velim.  Mortem 
Domino  Young^  attulit  pleuritis,  quam 


* Medico-Chirurgical  Trans,  of  Edinburgh,  1824. 

fort^  induxit  certe  auxit  ebrietas.  Metas- 
tasin ad  membranas  mucosas  non  clare  ob- 
servatam fuisse  notat  Doctor  Duncan,  cas- 
umque dubium  faucibus  aphthis  infestis  in 
medium  profert.  Sed  certior  factus  sum  a 
Doctore  Hannay,  discipulo  Broussais 
studioso,  ipsum  accepta  Punctura  symp- 
tomatis dysentericis  constanter  opprimi. 
Quod  cui  causae  tribuendum  est,  nisi  in- 
flammationis metastasi  ad  viscerum  mem- 
branam mucosam  ? 

Terminatione  alia,  nempe  perspiratione 
nigri  coloris  et  foetorem  habente  in  casu 
Domini  Whitelaw,  evenit  morbus  : et  a 
corpore  Domini  Hercey  odor  perfoetidus 
ante  mortem  perveniebat.  In  exemplo  mor- 
bi nupero  haec  terminatio  etiam  notatur. 
Exitus  fatalis  hujus  morbi  ita  variat,  ut  quo 
die  ad  crisi n perveniat  dicere  non  possim. 
Doctor  Pett  die  quinto ; Dominus  New- 
BY  die  duodecimo;  et  Dominus  Archer 


* Ed.  Med.  Surg.  Journal,  July  1825. 

die  vigesimo  secundo  mortui  sunt : in  reli- 
quis media  erant  inter  maximum  et  mini- 
mum spatia.  Morbi  etiam  eventus  suppu- 
ratione, gangraena,  et  caeteris  incertum 
est  tempus,  quod  gravitate  symptomatum, 
valetudine,  et  aliis  causis  minus  evidenti- 
bus affici  videtur. 


SECTIO  CADAVERIS. 

De  pathologia  hujus  morbi  vix  pauca 
proferre  possum  : in  historiis  enim  duorum 
modo  e casibus  duodecim  fatalibus,  nobis 
proditae  sunt  sectiones  cadaverum ; et  de 
his  una  tantum  a Domino  Lizars  tradita 
quaestionem  illustrat.  Cum  autem  hic  mor- 
bus parum  discrepat  ab  illis,  qui  venaesec- 
tione,  luxationibus  et  caeteris  oriuntur,  de 
pathologia  inflammationis  diffusae  dicam,  ex 
observationibus  Doctoris  Dungan  eximiis 
praecipue  excerpens. 

Tela  cellulosa  partis  nuper  affectae  solum 
oedematosa  et  inflammata  est,  effuso  in  cel- 

lulas  sero  limpido.  Morbbjam  ingravescen- 
te opacior  fit  effusio,  donec  msque  ad  condi- 
tionem puris  pervenit,  quod  primo  disten- 
dit cellulas,  postea  rumpit ; et  hoc  modo 
separantur  fragmina  telae  quae  macerata, 
non  vero  consumpta  una  cum  pure  effluunt. 
Effusio  purulenta  gradatim  evanescit,  sed 
nullus  limes  est,  apostema  formans. 

Vasa  sanguifera  per  telam  cellulosam  in- 
flammata sunt,  quod  causam  actionis  eorum 
morbidae  explicat. 

In  casu  domini  Burton  jacturam  sub- 
stantiae musculorum  occurrisse  dicitur,  tloc 
autem  non  verisimile  est,  et  mihi  videtui-, 
ut  antea  de  glandulis  dixi,  telam  cellulosam 
tantum  musculos  pervadentem  deleri,  quo 
facto  destituuntur  quasi  per  dissectionem 
musculi ; et  fibrae  sublatis  fundaminibus  et 
vinculis,  laxatae  evadunt. 

Vasorum  absorbentium  conditio  hoc  mor- 
bo oppressorum  non  investigata  fuit ; et  in 

uno  tantum  casu  notata  est  glandulae  lym- 
phaticae suppuratio. 

A symptomatis  letho  antecedentibus  ves- 
tigia inflammationis  in  pectore  expectan- 
da  viderentur,  sed  ut  antea  observatum  est, 
causa  externa  esse  invenitur,  musculos 
respirationis  afliciens.  In  casu  vero  Do- 
mini Young  notae  pleuritidis  gravis,  una 
cum  effusione  lymphae  et  seri  sese  in  lucem 
protulerunt. 

CAUSAE. 

De  causis  excitantibus,  quantum  ad  punc- 
turam refert  dicere  supervacuum  esset ; sed 
quando  quaestionem  virus  absorpti  investi- 
gare conamur,  in  serie  disputationis  phy- 
siologicae, mihi  quam  maxime  evitan- 
da, implicamur.  Ne  quidem  absorberi  vi- 
rus nobis  liquet,  sin  vero  adest,  in  illo 
corporis  statu  existit,  qui  conditioni  naturali 
proximus  est.  Sed  de  hac  re  alias  opinio- 

nem  in  medium  protuli.-  De  absorptione 
disserere  ad  argumentum  nihil  esset.  Si  vi- 
rus adest  in  systema  recipitur,  quo  vero  va- 
sorum ordine  statuere  non  possum. 

Non  dubitandum  est,  quin  corporis  labo- 
re, animique  solicitudine  effectibus  punctu- 
rae proclive  fiat  systema.  A Doctore  Col- 
les observatum  fuit,  discipulos  tertio  anno 
quo  studio  anatomiae  dabant  operam,  in 
universum  affectos  esse.  A Richerand 
quoque  notatur  inflammationem  glandu- 
losam non  robustum  validumque,  sed  juve- 
nem studio  vehem  en  te,  luxurie,  aut  morbo 
antecedente  debilitatum,  incidere.  De  cau- 
sa proxima  tacebo  nam  mihi  videtur  proxi- 
mam causam  eum  statum  esse  partium  mor- 
bo afflictarum,  qui  symptomatum  causa  est, 
qui  praesens  morbum  facit,  sublatus  tollit, 
mutatus  mutat,  de  quo  alias  egi. 

Diagnosis. — Diagnosis  primo  aspectu  tam 
simplex  videatur,  ut  de  illa  dicere  super- 
fluum esset.  Sed  longe  secus  est.  A medi- 

cis  putabatur  Dominus  Dease  in  febrem  in- 
cidisse typhodem,  et  plurimi  febris  epidemi- 
cae symptomatis  afficiebantur.  Perquiren- 
tes vero  affectionem  localem  a paronychio, 
aut  vena  inflammata  distinguere ; et  morbi 
generalis  rationem  reddere  possumus.  Sed 
parum  refert,  veram  diagnosin  formare  pos- 
simus, necne ; morbus  enim  locum  tenens 
aeque  ac  generalis,  a quacunque  causa  ortus, 
in  omnibus  idem  est,  eandemque  curatio- 
nem exigit. 

Prognosis. — Febris  typhodes,  una  cum 
animi  depressione,  vultus  livore,  viribus 
multum  imminutis,  et  sensorii  functionibus 
turbatis ; accessiones  vespertini  ; horrores 
crebri ; inflammatio  gangraenosa,  et  respira- 
tio difflcilis  metastasin  inflammationis  ad 
aliam  partem  secuta,  formam  morbi  gravis- 
simam, infelicemque  exitum  indicant. 

Sin  autem  morbus  gradatim  a Punctura 
progreditur ; si  formatio  abscessus  localis  se- 

quitur,  et  febris  synochus  est,  exitum  feli- 
ciorem sperare  licebit. 

Vulnus  incisum,  quo  sanguis  libenter 
fluit,  minus  periculosum  est,  quam  punctu- 
ra, levis  incisura  aut  cuticulae  abrasio,  e qui- 
bus profluvium  sanguinis  exiguum  est.  Nec- 
non  ad  prognosin  formandam  conditionem 
cadaveris,  et  valetudinem  aegri  previam  in- 
tento animo  intueri  nobis  oportebit. 

Prognosis  etiam  a genere  epidemici  ingra- 
vescentis plus  minusve  gravi  movetur. 

PropTiylaxls. — Opera  sectionibus  data,  si 
in  digitos  abrasio  est  aut  vulnus,  vel  si  ad 
virus  suscipiendum  proclivis  est  anatomi- 
cus; manicis  ex  haedna  pelle,  vel  serico 
oleo  inuncto  factis  manus  vestiri  a nonnullis 
praeceptum  est.  Hoc  mihi  periculosum 
esse  videtur,  manicas  enim  ipsas  virus  pe- 
netrat. Necnon  anatomicus  ita  indutus 
sensu  tactus  libero  caret ; atque  ut  opinio 

mea  fert  vulnerari  proclivior  fit  quam  si  sine 
manicis  secaret. 

Utcunque  vero  ceciderit,  non  inutile  esset 
materia  oleosa  vel  rezinosa  manus  inungere, 
quae  aliquatenus  a faetore  cadaveris  illas  de- 
fenderet. Hoc  consilio  oleo  terebinthinae, 
vel  oleo  camphorato,  vel  axungia  utamur. 

Abrasio  aut  vulnus  emplastro  adhaesivo, 
vel  potius  unguento  rezinoso  tegatur. 

Anatomicus  laute  vivat,  animumque  ae- 
quum retinens  motus  deprimentes  fugiat,  et 
studio  vehemente,  aut  applicatione  theatris 
anatomicis  plus  justo  sese  non  defatiget. 


CURATIO. 

Morbi  quem  describere  conatus  sum,  cum 
et  localis  et  generalis  sit  natura,  curationem 
et  generalem  et  localem  oportet. 

Imprimis  curationem  localem  notamus. 
Ne  diutius  nos  teneam  medicaminum  enu- 
meratione quae  auctores  adhibuerunt,  cura- 
tionem localem  quae  mihi  lectissima  vide- 
tur proponam  : postea  de  curatione  morbi 
generali  disseram. 

Virus  adesse  pro  concessa  sumentes,  in 
principio  optabile  est  illud  eradicare ; ab- 
sorptionem praevenire  ; elFectusque  metu- 
endos devitare. 

Punctura  in  sectionem  cadaverum  inflic- 
ta statim  in  vulnus  incisum  reducenda  est, 
ut  profluvium  sanguinis  augeatur  ; eodem- 
que  tempore  virus  est  exsugendum.  Vul- 
neris puncti  et  venenati  mutatio  in  vulnus 
incisum  e principiis  artis  chirurgicae  unum 
est.  Ad  curationem  quam  in  medium  pro- 
tuli confirmandam  plures  auctores  recentes 
non  citabo ; sed  Celsi  verba  in  praesidium 
advoco.  “ Igitur  imprimis  super  vulnus  id 
membrum  deligandum  est ; non  tamen  ni- 
mium  vehementer,  ne  torpeat : dein  ve- 
D 

nenum  extrahendum  est.  Id  cucurbitula 
optima  facit : Neque  alienum  est,  ante 
“ scalpello  circa  vulnus  incidere,  quo  plus 
vitiati  jam  sanguinis  extrahatur.”  * Si 
vulnus  est  abrasio  virus  a suctione  et  pot- 
assae  applicatione  delendum  est ; vel  digi- 
tus oleo  terebinthinae,  vel  aqua  ammoniae 
lavandus  est.  Imprimis  vero  ablutio  diligens 
adhibenda  est ; et  (ut  opinor)  suctioni  aut 
applicationi  potassae  antecedere  debet. 

Ferrum  candens  remedium  nimium  acre 
et  crucians  est ; et  in  his,  ut  in  serpentis 
morsu  exigi  non  videtur. 

Si  morbus  his  remediis  non  levatur,  ligan- 
dum est  brachium.  Ligatura  in  casu  Domi- 
ni Burton  f efficacissima  fuisse  videtur : 
necnon  post  vulnera  venenata  inflicta,  a 
Celso,  Pare,  Home,  aliisque  auctoribus 


* Celsus  de  Medicina,  Lib.  V.  cap.  27« 

commendatur.  Inflammationem  localem  re« 
movere  more  solito  expedit. 

In  affectione  secunda  locali,  imprimis  le- 
vanda est  inflammatio  ratione  generali  pos- 
tea notanda ; atque  tepidi  vel  secundum 
aegri  electionem  frigidi  fotus,  hirudinum,  et 
fortasse  vesicatorii  applicatione  locali. 

Cum  inflammatio  per  telam  cellulosam 
sese  propagavit,  effusionem  et  cellularum 
distentionem  faciens,  idem  curationis  mo- 
dus in  casibus  vulneris  venenati,  aut  in- 
flammationis diffusae  ab  ulla  causa  ortae 
usurpatus  videtur.  Effusio  in  tela  cellulosa 
cohibetur : ad  phlegmonem  formandum  non 
tendit  ; sed  totam  structuram  rumpens, 
longe  lateque  expandit.  Fluidam  igitur 
emittere,  et  evacuationi  promovere  nos 
oportebit.  Hoc  optime  scarificationibus 
alte  adactis,  pressura,  et  usu  cataplasma- 
tum efflcitur.  Plurium  auctorum,  qui 
hanc  rationem  ad  vulnera  venenata  cu- 
randa exsequuntur,  testimonium  profer- 

re  possem,  sed  tantum  verba  viri  prae- 
clari Eveeard  Home  citabo,  qui  de  curati- 
one morsus  a Cobra  de  Capello  inflicti  dicit ; 
The  only  rational  local  treatment  to  pre- 
vent  secondary  mischief,  is  making  liga- 
“ tures  above  the  tumefied  part,  to  compress 
the  cellular  membrane,  and  set  bounds  to 
the  swelling,  which  only  spreads  to  the 
loose  parts  under  the  skin,  and  scarifying 
freely  the  parts  already  swollen,  that  the 
efFused  serum  may  escape,  andthe  matter 
“ be  discharged  as  soon  as  it  is  formed.”'^ 
Casuum  multorum  investigatio,  quibus  mul- 
tum profuerunt  incisiones  profundae,  illas 
puncturae  tumoris  anteponere  me  induxit. 
Inflicta  punctura  secantur  paucae  tantum 
cellulae,  et  serum  illis  inclusum  solum  ma- 
nat; suppuratione  non  aucta  donec  telae  cel- 
lulosae magna  pars  diruitur.  Contra  vero 
incisionibus  profunde  adactis,  effusio  copiose 
emittitur,  et  cellularum  distentio  minuitur. 
Hic  modus  curandi  bene  illustratur  in  casi- 


^ Philosophical  Transactions,  1810. 

' bus  ab  0’Hallaiian  notatis/^  quibus  inci- 
siones altae  vitam  aegris  dederunt.  Proxime 
adhibenda  sunt  cataplasmata  ; nencon  appli- 
catio fasciarum  ad  extremitates  utilis  erit. — 
Symptomatum  generalium  varietatem,  ac- 
cessionem scilicet,  naturam,  durationem,  et 
gravitatem  antea  notavimus.  Haec  symp- 
tomatum mutatio  rationum  curandi  dispari- 
iim,  quae  auctoribus  placuerunt  ; atque 
modi  plilogistici  cum  ratione  antiphlogis- 
tica  conjunctionis  causam  sufficientem  red- 
dit. 

Videtur  mihi  in  hoc,  ut  in  multis  aliis  ex- 
emplis ad  symptomata  redeundum  esse.  In 
pluribus  casibus  irritatio  localis  non  parva, 
una  cum  gravi  depressione  generali  obvenit. 
Disciplina  Doctoris  Brown  rejecta,  his  tem- 
poribus praecipitur,  depletionis  usum  non 
a ratione  stimulante  ita  abhorrere,  ut  ab  illo 
illiusque  sectatoribus  inculcabatur ; et  hujus 
modi  commodum  constanter  nobis  patet. 

Ita  quando  (ut  fere  accidit)  irritatione  et 
inflammatione  gravi  opprimitur  aeger ; vi- 
ribus insuper  multum  imminutis ; eodem 
tempore  quo  ratione  supra  dicta  inflamma- 
tio localis  levatur,  medicamenta  stimulantia 
et  tonica  exhibeantur.  Incipiente  vero  re- 
actione, modus  atonicus  summa  ope  adhi- 
bendus est. 

Contra  vero,  si  excitatio  depressioni  an- 
tecederet (quod  in  nonnullis  casibus  obve- 
nit) imprimis  adhibendum  est  regimen  an- 
tiphlogisticum,  et  postea  si  necesse  sit  vires 
caducae  tonicis  juvandae  sunt. 


FINIS, 


